ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 206 कोटी 56 लाखांहून अधिक मात्रा देण्यात आल्या
12 ते 14 वर्ष या वयोगटातील मुलामुलींना देण्यात आलेल्या कोविड-19 प्रतिबंधक लसीच्या पहिल्या मात्रांची संख्या 3 कोटी 95 लाखांहून अधिक
भारतातील सध्याची कोविड सक्रीय रुग्णसंख्या 1,35,510
गेल्या 24 तासात देशात 16,167 नव्या कोरोना बाधित रुग्णांची नोंद
देशातील रोगमुक्ती दर सध्या 98.50%
साप्ताहिक पॉझिटीव्हिटी दर सध्या 4.64% आहे
नवी दिल्ली, 8 ऑगस्ट 2022
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 206 कोटी 56 लाखांचा  टप्पा ओलांडला आहे. देशभरात 2,73,95,158 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 95 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 पासून सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय वर्गवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10412659
|
|
2nd Dose
|
|
10095569
|
|
Precaution Dose
|
|
6466927
|
|
FLWs
|
|
1st Dose
|
|
18432023
|
|
2nd Dose
|
|
17679680
|
|
Precaution Dose
|
|
12559454
|
|
Age Group 12-14 years
|
|
1st Dose
|
|
39517944
|
|
2nd Dose
|
|
28729649
|
|
Age Group 15-18 years
|
|
1st Dose
|
|
61364340
|
|
2nd Dose
|
|
51505188
|
|
Age Group 18-44 years
|
|
1st Dose
|
|
559848193
|
|
2nd Dose
|
|
510157649
|
|
Precaution Dose
|
|
33599308
|
|
Age Group 45-59 years
|
|
1st Dose
|
|
203753295
|
|
2nd Dose
|
|
195616592
|
|
Precaution Dose
|
|
21263233
|
|
Over 60 years
|
|
1st Dose
|
|
127484610
|
|
2nd Dose
|
|
122253712
|
|
Precaution Dose
|
|
34914716
|
|
Precaution Dose
|
|
10,88,03,638
|
|
Total
|
|
2,06,56,54,741
भारतातील कोविड सक्रीय रुग्णसंख्या आता 1,35,510 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.31% आहे.
त्यामुळे, भारतातील रोगमुक्ती दर आता 98.50% झाला आहे. गेल्या 24 तासात 15,549 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,34,99,659 झाली आहे.
गेल्या 24 तासात, देशात नव्या 16,167 कोविड ग्रस्त रुग्णांची नोंद झाली.
गेल्या 24 तासात देशात कोविड संसर्ग तपासण्यासाठी एकूण 2,63,419 चाचण्या करण्यात आल्या. देशात आतापर्यंत एकंदर 87 कोटी 81 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 4.64% आहे आणि दैनंदिन पॉझिटीव्हिटी दर 6.14%.इतका नोंदला गेला आहे.S.Tupe/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
रेल्वे मंत्रालय
कोविड-19 चे आव्हान पेलण्यासाठी भारतीय रेल्वेचे 2500 डॉक्टर्स आणि 35000 निमवैद्यकीय कर्मचारी वर्ग तैनात
विविध विभागांमध्ये हंगामी डॉक्टर आणि निमवैद्यकीय कर्मचारी वर्गाची भरती सुरू
कोविड-19 च्या रुग्णांवर उपचारासाठी 5000 खाटांची सुविधा असलेली 17 समर्पित रुग्णालये आणि रेल्वेच्या 33 रुग्णालयातले ब्लॉक्स सज्ज
नवी दिल्ली, 8 एप्रिल 2020
कोविड-19 च्या विरोधात भारत सरकारचे सर्व विभाग जोरदार लढाई देत आहेत. रेल्वे मंत्रालया तर्फे विविध स्तरावर आपले सर्वतोपरी योगदान सरकारला दिले आहे.रेल्वेच्या रुग्णालयाची सर्व साधनसामुग्री कोविड-19 बरोबर दोन हात करण्यासाठी सज्ज असून, रेल्वे रुग्णालयाच्यावतीने अतिरिक्त डॉक्टर्स, तसेच इतर वैद्यकेतर कर्मचारी वर्ग यांची हंगामी भरती सुरू करण्यात आली आहे. देशभरामध्ये शक्य आहे तिथे रेल्वे प्रवासी बोगींचे अलगीकरण कक्षामध्ये रूपांतरण करण्यात आले आहे. या बोगींमध्ये विलगीकरणाचा सल्ला दिलेल्या कोरोनाग्रस्ताला आवश्यक असलेल्या वैद्यकीय सुविधा उपलब्ध करून देण्यात आल्या आहेत. स्थानिक पातळीवर बनवलेले सुरक्षा साधने आणि व्हँटिलेटर्स यांचीही सोय करण्यात आली आहे.
भारत सरकारच्या आरोग्य सेवेला पुरक सुविधा रेल्वेच्यावतीने देण्याची सिद्धता रेल्वे मंत्रालयाने केली आहे. रेल्वेकडे 586 आरोग्य विभाग आहेत. तसेच 45 उपविभागीय, 56 विभागीय रुग्णालये आहेत. रुग्णालयांसाठी लागणा-या उत्पादनांचे 8 प्रकल्प रेल्वेकडे आहेत. तसेच संपूर्ण देशात रेल्वेचे 16 क्षेत्रिय रुग्णालये आहेत. या सर्व सुविधांचा महत्वपूर्ण भाग आता कोरोना विषाणूविरुद्ध लढा देण्यासाठी वापरण्यात येणार आहे.
रेल्वेच्या वैद्यकीय विभागामध्ये एकूण 2,546 डाॅक्टर्स आहेत आणि 35,153 निमवैद्यकीय, औषध विभागातले मिळून कर्मचारी आहेत. या सर्वांच्या मदतीने रेल्वेने कोविड-19च्या विरुद्धच्या लढ्याचे आव्हान पेलण्यास सिद्धता केली आहे. नव्या उपक्रमानुसार रेल्वे आरोग्य सेवा देशभरातल्या सर्व केंद्र सरकारच्या कर्मचारी वर्गाला उपलब्ध करून देण्यात आली आहे. यामध्ये प्राथमिक, विशिष्ट आणि पुढच्या टप्प्यातल्या विशेष सेवांचा समावेश आहे.
कोविड-19 विरुद्ध लढण्यासाठी भारतीय रेल्वेने पुढील प्रमाणे तयारी केली आहे-
1. विलगीकरणाचा सल्ला दिलेल्या रुग्णांसाठी रूपांतरीत केलेल्या पाच हजार बोगींमध्ये एकूण 80 हजार रुग्णांची सोय केली आहे. यामध्ये सर्व वैद्यकीय सुविधा तयार केल्या आहेत. यासाठी सर्व कामे युद्धपातळीवर केली जात आहेत. आत्तापर्यंत 3250 बोगींचे रूपांतराचे काम पूर्णही झाले आहे.
2. कोरोनाच्या रुग्णांवर उपचार करण्यासाठी वेगवेगळ्या 17 समर्पित रुग्णालयांमध्ये जवळपास 5,000 खाटा उपलब्ध करून देण्यात आल्या आहेत. रेल्वे रुग्णालयातले 33 ब्लाॅक्सही कोविडच्या रुग्णांसाठी आरक्षित ठेवले आहेत. त्यासाठी सर्व सोयी-सुविधा उपलब्ध करून दिल्या आहेत.
3. 11,000 विलगीकरण खाटा - भारतीय रेल्वे प्रशासनाने कोविड-19च्या विरुद्ध लढण्यासाठी 11000 खाटा उपलब्ध करून दिल्या आहेत.
4. वैद्यकीय उपकरणे- व्हँटिलेटर आणि वैयक्तिक सुरक्षा साधनांची उपलब्धता - कोविड -19 च्या विरुद्ध लढा देण्यासाठी व्हँटिलेटर आणि वैयक्तिक सुरक्षा साधनांची पुरेशी उपलब्धता करून दिली आहे. या वैद्यकीय गरजांच्या पूर्तीसाठी रेल्वे विभागांचे जे उत्पादन प्रकल्प आहेत, त्यामध्ये निर्मिती केली जात आहे.
5. रेल्वेने वैयक्तिक संरक्षणात्मक साधनांची निर्मिती आपल्या प्रकल्पांमध्येच सुरू केली आहे. यामध्ये दररोज 1000 संचांची निर्मिती केली जाते. नजिकच्या काळात आवश्यकता भासल्यास हे उत्पादन वाढवण्यात येणार आहे.
6. केंद्र सरकारच्या सर्व कर्मचारी वर्गांसाठी रेल्वे आरोग्य सेवा उपलब्ध उपलब्ध असणार आहे. त्यासाठी केंद्रीय कर्मचारी वर्गाला रेल्वेच्या आरोग्य केंद्रावर ओळखपत्र सादर करावे लागणार आहे.
आरोग्य आणि कुटुंब कल्याण मंत्रालय
आयुष्मान भारत डिजिटल अभियानाची प्रभावी अंमलबजावणी व्हावी, यासाठी, राष्ट्रीय आरोग्य प्राधिकरणाने सर्व राज्ये/केंद्रशासित प्रदेशांतील आरोग्य संस्थांना हार्डवेअर विषयक मार्गदर्शक सूचना केल्या जारी
नवी दिल्ली, 22 ऑगस्ट 2022
राष्ट्रीय आरोग्य प्राधिकरणाने, देशातील सर्व राज्ये आणि केंद्रशासित प्रदेशातल्या, रुग्णालये, चिकित्सा केंद्रे आणि आरोग्य व निरामयता केंद्रे अशा आरोग्य संस्थामध्ये डिजिटल व्यवहारांना चालना देण्यासाठी हार्डवेअर विषयक मार्गदर्शक सूचना जारी केल्या आहेत. ह्या मार्गदर्शक सूचना, सर्व राज्ये/केंद्रशासित प्रदेशांना, आयुष्मान भारत डिजिटल मिशन शी संबंधित, सर्व अॅप्लिकेशन्सचा वापर कसा करावा, याचे नियोजन, मूल्यांकन आणि प्रक्रिया शिकवणाऱ्या माहिती तंत्रज्ञान हार्डवेअरविषयी एक मूलभूत आराखडा उपलब्ध करुन देणाऱ्या आहेत.
या मार्गदर्शक सूचनांविषयी माहिती देतांना, डॉ. आर एस. शर्मा, हे राष्ट्रीय आरोग्य प्राधिकारणाचे मुख्य अधिकारी, म्हणाले, “ह्या योजनेच्या अंमलबजावणीसाठीचे पहिले पाऊल म्हणजे, सर्व रुग्णालयांचे डिजिटलीकरण करणे हे आहे. अनेक राज्ये आणि केंद्रशासित प्रदेशांनी, अशा मार्गदर्शक सूचनांची गरज व्यक्त केली होती. अशा सूचना, ज्यातून सर्वांना, आरोग्य सुविधांच्या आकारामानाचा अभ्यास करुन, त्यानुसार, माहिती तंत्रज्ञान विषयक पायाभूत सुविधांची गरज जोखता येईल.राष्ट्रीय आरोग्य प्राधिकरणाने जारी केलेल्या मार्गदर्शक सूचनांमुळे, अनेक राज्ये/केंद्रशासित प्रदेशांना, ह्या सुविधा उपलब्ध करण्यात मदत मिळून,त्यानुसार, आयुष्मान भारत डिजिटल अभियानाची अंमलबजावणी कारणे सोपे जाईल.”
आयुष्मान भारत डिजिटल मिशन, उपचारांची प्रक्रिया सुलभ करेल आणि देशभरातील रुग्णालये आणि इतर आरोग्य सुविधांच्या आरोग्यविषयक डिजिटल सुविधाच नाही तर एकमेकांशी संलग्न राहण्याची सुविधाही यामुळे वाढवली जाईल.
ह्या डिजिटल व्यवस्थेमुळे टेलीकन्सल्टेशन , कागदविरहित आरोग्य नोंदी ठेवणे, क्यूआर कोड आधारित ओपीडी नोंदणी इत्यादी इतर सुविधा देखील अधिक मजबूत होतील. आरोग्य नोंदींचे डिजिटायझेशन झाल्यामुळे रुग्णांच्या जुन्या वैद्यकीय नोंदी गहाळ होणार नाहीत आणि त्या कधीही कुठेही उपलब्ध असतील.
आवश्यक त्या माहिती तंत्रज्ञान पायाभूत सुविधा सुनिश्चित करणे आणि राज्य/केंद्रशासित प्रदेश स्तरावरील सर्व आरोग्य सुविधांमध्ये हॉस्पिटल माहिती व्यवस्थापन प्रणालीची अंमलबजावणी करणे संपूर्ण पर्यावरणातील डिजिटल आरोग्य नोंदी तयार करण्यात आणि देवाणघेवाण करण्यात महत्त्वपूर्ण भूमिका बजावेल.
डिजिटल व्यवस्थेला पाठबळ देण्यासाठीच्या माहिती तंत्रज्ञान हार्डवेअर वैशिष्ट्यांवरील मार्गदर्शक सूचना इथे उपलब्ध आहेत.
https://abdm.gov.in:8081/uploads/Hardware_Guidelines_ABDM_e162cf7a7b.pdf
राज्ये/केंद्रशासित प्रदेशांना सर्व स्तरावरील आरोग्य सेवा संस्थांसाठी आयटी मालमत्तेचे नियोजन आणि खरेदी करताना, हार्डवेअर आवश्यकतांचे मूल्यांकन करण्यासाठी हे दस्तावेज उपयुक्त ठरतील. राष्ट्रीय आरोग्य प्राधिकरणाने जारी केलेल्या मार्गदर्शक सूचना, सुधारणा सुचवणाऱ्या तसेच शिफारस स्वरूपात आहेत. राज्ये/केंद्रशासित प्रदेश आणि आरोग्य सुविधा केंद्रांना स्थानिक गरजा आणि परिस्थितींच्या आधारे ह्या मार्गदर्शक सूचनांमध्ये सुधारणा करण्याची मुभा देण्यात आली आहे.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 132
माहिती आणि प्रसारण मंत्रालय
मंत्रालयाने ‘उद्याचे 75 सर्जनशील प्रतिभावंत’ साठी आमंत्रित केल्या प्रवेशिका
नवी दिल्ली, 5 सप्टेंबर 2022
माहिती आणि प्रसारण मंत्रालयाने आजपासून  'उद्याचे 75 सर्जनशील प्रतिभावंत’ साठी प्रवेशिका आमंत्रित केल्या आहेत. चित्रपट निर्मितीच्या विविध विभागांमधून तरुण सर्जनशील कलाकारांच्या कलागुणांना ओळखण्यासाठी, त्यांना प्रोत्साहन देण्यासाठी आणि त्यांच्या कलागुणांची जोपासना करण्याच्या दृष्टीने सुरू करण्यात आलेले हे व्यासपीठ, दरवर्षी गोव्यात आयोजित केल्या जाणाऱ्या भारतीय आंतरराष्ट्रीय चित्रपट महोत्सवाचा महत्वपूर्ण भाग आहे.
स्वातंत्र्याच्या अमृतमहोत्सचा भाग म्हणून भारतीय स्वातंत्र्याच्या 75 व्या वर्षाचे औचित्य साधत 2021 मध्ये सुरू करण्यात आलेल्य या उपक्रमाचे हे दुसरे वर्ष आहे. या उपक्रमात निवडल्या जाणाऱ्या चित्रपट निर्मात्यांची संख्या  ही भारतीय स्वातंत्र्याच्या वर्षांचे प्रतीक आहे.
या नव प्रयत्नांची भावना कायम राखण्यासाठी क्रिएटिव्ह माइंड्समध्ये सहभागी होणाऱ्या युवकांची संख्या येणाऱ्या प्रत्येक वर्षी एकाने वाढवण्याची संकल्पना आहे.
53 व्या भारतीय आंतरराष्ट्रीय चित्रपट महोत्सवापूर्वी, राष्ट्रीय चित्रपट विकास महामंडळाच्या अधिपत्याखाली, प्रख्यात ज्यूरीद्वारे युवकांनी सादर केलेल्या प्रवेशिकांमधून सर्वोत्तम 75 सर्जनशील प्रवेशिकांची निवड केली जाईल. हा उपक्रम तरुण नवोदित चित्रपट निर्मात्यांना भारतीय आंतरराष्ट्रीय चित्रपट महोत्सव  गोवा दरम्यान राष्ट्रीय तसेच आंतरराष्ट्रीय चित्रपट निर्मात्यांशी संवाद साधण्यासाठी आणि शिकण्यासाठी एक व्यासपीठ प्रदान करेल. कोणत्याही आंतरराष्ट्रीय चित्रपट महोत्सवामध्ये स्पर्धेद्वारे निवडण्यात आलेल्या युवा सर्जनशील कलाकारांचे सर्वात मोठे संमेलन असलेले हे जगभरातील एकमेव व्यासपीठ आहे; 2021 मध्ये केंद्रीय माहिती आणि प्रसारण मंत्री अनुराग सिंग ठाकूर यांनी हे व्यासपीठ उपलब्ध करून देण्याची तसेच प्रसार माध्यमे आणि मनोरंजन क्षेत्रातील तरुण प्रतिभावंतांना या क्षेत्रातील दिग्गजांशी जोडण्याची संकल्पना मांडली होती.
भारताला जगासाठी चित्रपट आशय केंद्र आणि पोस्ट प्रॉडक्शन केंद्र बनवण्याच्या दिशेने तसेच देशातील तरुण प्रतिभा ओळखून, त्यांची जोपासना करत कौशल्य वाढवून, त्यांना या क्षेत्राशी जोडण्यास सज्ज करण्याच्या दिशेने, हा उपक्रम आणखी एक नवे पाऊल आहे. हा उपक्रम तरुण चित्रपट निर्मात्यांची जोपासना करण्याबरोबरच त्यांच्या कारकिर्दीच्या सुरुवातीच्या टप्प्यापासूनच सहकार्य आणि संपर्क उपलब्ध करून देणारी व्यवस्था देखील तयार करत आहे. उपक्रमात सहभागी झालेल्या युवकांना या संधीचा वापर करून प्रसार माध्यमे आणि मनोरंजन क्षेत्रात फायदेशीर रोजगार मिळवता यावा यासाठी मंत्रालय काही उपाययोजना करत आहे.
5 सप्टेंबर 2022 ते 23 सप्टेंबर 2022 पर्यंत या प्रवेशिका खुल्या आहेत
https://www.iffigoa.org/creativemindsR.Aghor/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान येत्या 23 फेब्रुवारी 2021 रोजी आयआयटी खरगपूरच्या 66व्या दीक्षांत समारंभाला करणार संबोधित.
पंतप्रधान येत्या 23 फेब्रुवारी 2021 रोजी दुपारी 12:30 वाजता आयआयटी खरगपूरच्या 66 व्या दीक्षांत समारंभाला संबोधित करणार आहेत. या समारंभाच्या वेळी पश्चिम बंगालचे राज्यपाल, केंद्रीय शिक्षणमंत्री आणि केंद्रीय शिक्षण राज्यमंत्री देखील उपस्थित राहणार आहेत.
M.Chopade/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
डिसेंबर 2018 मधले वस्तू आणि सेवा कर महसूल संकलन
(नवी दिल्ली, 1 जानेवारी 2019
2018 च्या डिसेंबरमध्ये एकूण वस्तू आणि सेवा कर महसूल संकलन 94,726 कोटी रुपये राहिले. यामध्ये सीजीएसटी 16,442 कोटी, एसजीएसटी 22,459 कोटी, आयजीएसटी 47,936 कोटी,  आणि उपकर 7,888 कोटी  रुपये होता. नोव्हेंबर महिन्यासाठी 31 डिसेंबर 2018 पर्यंत 72.44 लाख जीएसटीआर 3B विवरणपत्र भरण्यात आली.
महसुलासंदर्भातल्या नियमित पूर्ततेनंतर डिसेंबर 2018 मध्ये केंद्र सरकार आणि राज्य सरकारने सीजीएसटीसाठी 43,851 कोटी रुपये तर एसजीएसटीसाठी 46,252 कोटी रुपयांच्या एकूण महसुलाची कमाई केली.
N.Sapre/N.Chitale/P.Kor
आदिवासी विकास मंत्रालय
TRIFED कडून आदिवासी अर्थव्यवस्थेला चालना देण्यासाठी सर्वंकष डिजिटायझेशन मोहीम
आदिवासींच्या 1 लाखांहून जास्त वस्तू TRIFED ने खरेदी केल्या; त्याऑनलाईन माध्यमातून सवलतीत विक्रीची योजना
नवी दिल्ली, 28 जुलै 2020
जीवनातील प्रत्येक गोष्ट ऑनलाइन होत असतानाच आदिवासी विकास मंत्रालयाच्या अखत्यारीतील TRIFED ने फक्त आदिवासी अर्थव्यवस्थेला चालना देण्यासाठी ‘सर्वंकष डिजिटायझेशन मोहीम’सुरू केली आहे.
या मोहिमेद्वारे ग्रामीण भागातील आदिवासी उत्पादक आणि कलाकारांना राष्ट्रीय तसंच आंतरराष्ट्रीय बाजारपेठ मिळावी या हेतूने त्यांना अत्याधुनिक प्लॅटफॉर्मच्या माध्यमातून एकत्र आणणे आणि त्यांचे स्थान अधोरेखित करणे अशा प्रकारचे उपक्रम हाती घेतले आहेत.
आदिवासी अर्थव्यवस्थेला परिणामकारकतेने आगेकूच करता यावी, हा यामागील उद्देश आहे. वनधन योजना, ग्रामीण आठवडी बाजार आणि त्यांची कोठारे याच्याशी संबंधित असलेल्या वन रहिवाशांशी संबंधित माहितीचेडिजिटायझेशन करण्याची प्रक्रिया सध्या TRIFED करत आहे.
डिजिटायझेशनच्या या प्रक्रियेमुळे सर्व आदिवासी समूहांना ओळख मिळेल तसेच जीआयएस तंत्रज्ञानाने त्यांचे स्थान निश्चित होईल. यामुळे या सर्वांना ‘आत्मनिर्भर अभियान’ या पंतप्रधानांनी आवाहन केलेल्या मोहिमेअंतर्गत आणणे शक्य होईल.
ह्या संकटकालीन परिस्थितीत ‘गो ग्लोबल फॉर लोकल’ हा मंत्र स्वीकारत त्याला ‘गो व्होकल फॉर लोकल गो ट्रायबल - मेरा वन मेरा धन मेरा उद्यम’यामध्ये रुपांतरीत करण्यासाठी TRIFEDने त्यांच्या नेहमीच्या मान्यताप्राप्त कार्यक्रमांसोबतच अनेक वेगळ्या वाटेवरचे निर्णय राबवलेआहेत. सध्याच्या कठीण काळात त्रासलेल्या आदिवासींसाठी ते रामबाणही ठरत आहे.
महामारी आणि लॉकडाऊन यामुळे आदिवासी कलाकारांचा जवळपास शंभर कोटी रुपये मूल्यांच्या वस्तूंचा साठा विक्रीशिवाय पडून राहिला होता. हा साठा विकला जावा तसेच त्यातून मिळणारे उत्पन्न या परिस्थितीच्या फेऱ्यात सापडलेल्या आदिवासी कुटुंबांना मिळावे म्हणून TRIFED ने एक लाखाहून जास्त वस्तू खरेदी केल्या आणि हा विक्री न होऊ शकलेला मालप्राईज इंडिया हे संकेतस्थळ तसंच इतर प्लॅटफॉर्म उदाहरणार्थ ॲमेझॉन,फ्लिपकार्ट व GeM च्या माध्यमातून  रिटेल विक्रिचीही योजना आखत आहे.
आता जीव आणि जीवन जगवण्याचे साधन या दोहोंमध्ये लोकांचा संघर्ष सुरू आहे. अशावेळी TRIFED योद्धे आदिवासी लोकांना मुख्य प्रवाहात आणण्याच्या आपल्या उद्दिष्टाकडे मोठ्या उत्साहाने वाटचाल करत आहेत.
U.Ujgare/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
वाणिज्य आणि उदयोग मंत्रालय
किंबर्ले प्रक्रिया आंतरसत्रीय बैठक 2019 मध्ये कारागिरांचे कल्याण आणि क्षमता बांधणीविषयी मंच
मुंबई, 19 जून 2019
मुंबईत सुरू असलेल्या पाच दिवसीय किंबर्ले प्रक्रिया आंतरसत्रीय बैठक 2019 च्या दुसऱ्या दिवशी आज कारागिरांच्या कल्याणासाठी विशेष चर्चासत्र आयोजित करण्यात आले होते. या चर्चासत्रात हिरे उद्योग क्षेत्रासमोरच्या अडचणी आणि आव्हाने यावर चर्चा करण्यात आली. तसेच त्यावर उपाययोजनाही शोधण्यात आल्या.
रत्न आणि जवाहिरे क्षेत्राला सरकारच्या सामायिक सुविधा केंद्रांच्या द्वारे सहाय्य केले जाते. या क्षेत्राला कारागिरांचा पुरवठा करून त्याद्वारे सूक्ष्म, लघु आणि मध्य उद्योग क्षेत्राला चालना देण्याचे काम केले जाते. त्यामुळे हिरे उद्योगाने सामायिक सेवा केंद्रांना तंत्रसहाय्य आणि क्षमता बांधणीसाठी मदत केल्यास याचा लाभ या क्षेत्रातल्या 1.2 दशलक्ष कारागिरांना होऊ शकेल, असे मत वरिष्ठ आर्थिक सल्लागार दत्ता यांनी व्यक्त केले.
मुंबईच्या डबेवाला संघटनेचे अध्यक्ष उल्हास मुके या परिषदेला उपस्थित होते. त्यांच्या वतीने रितेश आंग्रे यांनी आपले मत व्यक्त केले. डबेवाल्यांच्या संघटनेमध्ये अंतर्गत व्यवस्थापन उत्तम असल्यामुळे त्याचा लाभ संघटनेच्या कार्यपद्धतीमध्ये दिसून येतो. आमच्यासाठी ग्राहक देव आहे आणि या तत्वज्ञानाचा लाभ व्यवसायात होतो, असे त्यांनी सांगितले.
अखिल भारतीय अंगाडिया संघटनेचे अध्यक्ष महेंद्र पटेल यांनीही यावेळी अंगाडिया यांच्या कार्यपद्धतीविषयी तसेच रत्न आणि हिरे उद्योगातल्या त्यांच्या भूमिकेविषयी सादरीकरण केले. हिऱ्यांना पैलू आणि पॉलिश उद्योगात अंगाडियांचे काम महत्वाचे आहे तसेच आजकाल अंगाडिया यांनी नवे तंत्रज्ञान आत्मसात केले आहे, असे त्यांनी सांगितले. याशिवाय विविध संस्थांच्या प्रतिनिधींनी या मंचावर आपली मते नोंदवली.
B.Gokhale/R.Aghor/P.Kor
(Visitor Counter : 83
रेल्वे मंत्रालय
ऑक्सिजन एक्स्प्रेसने नाशिकमधील कोविड-19 रुग्णांसाठी आणला वैद्यकीय ऑक्सिजन
कोविड-19 रुग्णांच्या उपचारासाठी लागणाऱ्या वैद्यकीय ऑक्सिजनची वाढती मागणी पूर्ण करण्यासाठी द्रवरूप ऑक्सिजन घेऊन आलेले चार टँकर आज सकाळी नाशिक रेल्वे स्थानकावर उतरविण्यात आले. विशाखापट्टणम पोलाद प्रकल्पातून निघालेल्या रो-रो एक्स्प्रेस गाडीने द्रवरूप ऑक्सिजनने भरलेले 3 टँकर काल नागपूर येथे पोहोचविले.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्यावत माहिती
राज्ये आणि केन्द्र शासित प्रदेशांना सुमारे 193.53 कोटीपेक्षा जास्त लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 12.53 कोटींपेक्षा अधिक लसीच्या न वापरलेल्या उपयोगी मात्रा, शिल्लक
नवी दिल्ली, 21 जून 2022
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
12,53,13,640
केंद्र सरकारने सुमारे 193.53  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
12.53  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
N.Chitale/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
संरक्षण मंत्रालय
पूर्वी नौदल कमांडचा कोरोना योद्ध्यांप्रती संगीत कार्यक्रम
74 व्या स्वातंत्र्यदिन सोहळ्याचा भाग म्हणून, पूर्वी नौदल कमांडने कोरोना योद्ध्यांप्रती सन्मान म्हणून नौदलाच्या संगीत कार्यक्रमाचे बोजाना कोंडा हेरिटेज साइट विशाखापट्टणम, येथे 05 ऑगस्ट रोजी आयोजन केले होते. कमोडोर संजीव इस्सार, नौदल अधिकारी  यांनी अनकापल्ली लोकसभा मतदारसंघाचे खासदार डॉ बेसेट्टी व्यंकट सत्यवती यांचे आणि जिल्हा प्रशासनाने नामनिर्देशात केलेल्या कोरोना योद्ध्यांचे स्वागत केले.
एका तासाच्या कार्यक्रमात मार्शल, इंग्लिश पॉप आणि देशभक्तीपर गीतांचे सादरीकरण करण्यात आले. यात ‘सुनो गौर से दुनिया वालों’ आणि ‘ए मेरे वतन के लोगों’ ही गीतं सादर करण्यात आली. तिन्ही दलांच्या गीताने कार्यक्रमाची सांगता झाली. दूरदर्शन हैदराबादच्या माध्यमातून या कार्यक्रमाचे डिडी सप्तगिरी आणि डिडी यादागिरी वाहिन्यांवर थेट प्रक्षेपण करण्यात आले.
स्वतःचा जीव धोक्यात घालून कोरोना संक्रमणाविरोधात अविरत लढणाऱ्या कोरोना योद्ध्यांप्रती कृतज्ञतेची भावना म्हणून देशभरातील मिलीटरी बँड 01 ऑगस्टपासून प्रथमच सांगितिक कार्यक्रमाच्या माध्यमातून स्वातंत्र्यदिन साजरा करत आहेत.
कृषी मंत्रालय
किमान हमी भावाच्या व्यवहारात 11.2 लाखांहून अधिक शेतकऱ्यांकडून सुमारे 17,000 कोटी रुपयांच्या कापसाच्या गाठी खरेदी केल्या
नवी दिल्ली, 20 डिसेंबर 2020
खरीप हंगाम 2020 – 21 साठी पंजाब, हरियाणा, उत्तरप्रदेश, तेलंगाणा, उत्तराखंड, तामिळनाडू, छत्तीसगड, जम्मू आणि काश्मिर, केरळ, गुजरात, आंध्रप्रदेश ओडिशा, मध्यप्रदेश, महाराष्ट्र, बिहार आणि झारखंड या राज्य आणि केंद्रशासित प्रदेशांमध्ये धान खरेदी सुरळीत सुरू आहे. 19.12.2020 पर्यंत 412.91 लाख मेट्रिक टन इतकी धान खरेदी झाली आहे, ज्यात मागील वर्षीच्या तुलनेत 22.25 टक्क्यांनी वाढ झाली आहे. देशातील एकूण खरेदीपैकी केवळ एकट्या पंजाबने 49 टक्क्यांपेक्षा अधिक खरेदी केली आहे. चालू खरीप विपणन हंगामातील किमान हमी भावावरील 77957.83 कोटी रुपयांचा लाभ सुमारे 48.56 लाख शेतकऱ्यांना आधीच झाला आहे.
19.12.2020 पर्यंत, सरकारने आपल्या नोडल एजन्सी मार्फत मूग, उडीद, भुईमुगाच्या शेंगा आणि सोयाबीनची 195899.38 मेट्रिक टन, 1050.08 कोटी रुपये एमएसपी मूल्याची खरेदी केली असून तामिळनाडू, महाराष्ट्र, गुजरात, हरियाणा आणि राजस्थानमधील 108310 शेतकऱ्यांना त्याचा लाभ झाला आहे.
पंजाब, हरियाणा, राजस्थान, मध्यप्रदेश, महाराष्ट्र, गुजरात, तेलंगणा, आंध्रप्रदेश, ओडिशा आणि कर्नाटक या राज्यांमध्ये किमान आधारभूत किमतीने कापूस खरेदी सुरळीत सुरू आहे. 19.12.2020 पर्यंत 16865.81 कोटी रुपये किमतीच्या 5783122 कापसाच्या गाठी खरेदी झाल्या असून त्याचा लाभ 1124252 शेतकऱ्यांना झाला आहे.M.Chopade/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130
शिक्षण मंत्रालय
'परीक्षा पे चर्चा' या पंतप्रधानांच्या संवाद कार्यक्रमाच्या पाचव्या आवृत्तीेचे 1 एप्रिल 2022 रोजी होणार आयोजन
पंतप्रधान जगभरातील विद्यार्थी, शिक्षक आणि पालकांशी संवाद साधणार
सर्जनशील लेखन स्पर्धेसाठी सुमारे 15.7 लाख विद्यार्थ्यांनीं नोंदणी केली
नवी दिल्ली, 24 मार्च 2022
पंतप्रधान नरेंद्र मोदी 'परीक्षा पे चर्चा' या कार्यक्रमाच्या पाचव्या आवृत्तीत 1 एप्रिल 2022 रोजी जगभरातील विद्यार्थी, शिक्षक आणि पालकांशी संवाद साधणार आहेत. सर्जनशील लेखन स्पर्धेसाठी सुमारे 15.7 लाख विद्यार्थ्यांनीं उत्साहाने नोंदणी केली आहे.
पंतप्रधान नरेंद्र मोदी यांनी परीक्षा पे चर्चा या अनोख्या संवादात्मक कार्यक्रमाची संकल्पना मांडली होती. ज्यामध्ये देशभरातील आणि परदेशातील विद्यार्थी, पालक, शिक्षक त्यांच्याशी संवाद साधून परीक्षेच्या तणावावर मात करण्यासाठी आणि आयुष्य उत्सवासारखे साजरे करण्याबाबत चर्चा करतील.
शिक्षण मंत्रालयाच्या शालेय शिक्षण आणि साक्षरता विभागातर्फे गेल्या चार वर्षांपासून या कार्यक्रमाचे यशस्वी आयोजन केले जात आहे. परीक्षा पे चर्चा च्या पहिल्या तीन आवृत्त्या नवी दिल्ली येथे टाऊन-हॉलमध्ये प्रत्यक्ष संवादाच्या स्वरूपात आयोजित करण्यात आल्या होत्या. चौथ्या आवृत्तीचे आयोजन 7 एप्रिल , 2021रोजी ऑनलाइन पद्धतीने झाले होते.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
रेल्वे मंत्रालय
भारतीय रेल्वेची सप्टेंबर 2020 मध्ये, मालवाहतुकीच्या माध्यमातून 9896.86 कोटी रुपयांची कमाई, गेल्यावर्षीच्या तुलनेत 1180.57 कोटी रुपयांनी अधिक कमाई. मालवाहतूक महसुलात 13.54% नी वाढ
सप्टेंबरमधील मालवाहतूक गेल्यावर्षीच्या तुलनेत 15.3 % ने अधिक
नवी दिल्ली, 1 ऑक्टोबर 2020
उल्लेखनीय घटनेत, भारतीय रेल्वेने कोविड परिस्थितीतही गेल्यावर्षीच्या सप्टेंबर महिन्याच्या तुलनेत अधिक महसूल कमावला आहे.
सप्टेंबर 2020 मध्ये, भारतीय रेल्वेने 9896.86 कोटी रुपयांचा महसूल मालवाहतुकीच्या माध्यमातून कमावला आहे, ही कमाई गेल्यावर्षीच्या याच कालावधीतील कमाईपेक्षा 1180.57  कोटी रुपयांनी अधिक आहे. मालवाहतूक महसूलात 13.54% ची वाढ झाली आहे.
इथे हे लक्षात घेतले पाहिजे की, मालवाहतुकीतील ट्रेंड आर्थिक क्रियाकलापांचे विस्तृत रुप प्रतिबिंबित करतात.
भारतीय रेल्वेने मालवाहतुकीत वृद्धी घडवून आणण्याचा महत्त्वाचा टप्पा गाठला आहे. सप्टेंबर 2020 महिन्यातील रेल्वे मालवाहतुकीचा भार आणि मालवाहतूक महसूल गेल्यावर्षीच्या लोडिंग आणि उत्पन्नापेक्षा अधिक आहे.
सप्टेंबर 2020 मध्ये रेल्वेच्या मालाची लोडींग 102.12 दशलक्ष टन होती, जी गेल्यावर्षीच्या तुलनेत 13.59 दशलक्ष टनांनी अधिक आहे. मालवाहतुकीत 15.35% ची वाढ झाली आहे.
सप्टेंबर 2020 मध्ये रेल्वेने मालवाहतुकीच्या माध्यमातून 9896.86 कोटी रुपयांची कमाई केली आहे, जी गेल्यावर्षीच्या तुलनेत 1180.57 कोटी रुपयांनी अधिक आहे. मालवाहतूक महसूलात 13.54% वाढ झाली आहे.
लक्षात घेण्याजोगी बाब म्हणजे मालवाहतुकीतील सुधारणा शून्य आधारीत वेळापत्रकात समाविष्ट केल्या जाणार आहेत.
रेल्वेने मालवाहतुकीकडे लक्ष वळवण्यासाठी अनेक सवलती/सुट दिल्या आहेत. कोविड-19 परिस्थितीचा उपयोग रेल्वेने सर्वांगीण कार्यक्षमता आणि कामगिरी सुधारण्यासाठी केला आहेB.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 133